2004R0878 — SL — 22.12.2006 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B ►M1 UREDBA KOMISIJE (ES) št. 878/2004 z dne 29. aprila 2004 o uvedbi prehodnih ukrepov v skladu z Uredbo (ES) št. 1774/2002 Evropskega parlamenta in Sveta za nekatere živalske stranske proizvode, opredeljene kot snovi kategorije 1 in 2 ◄ (Besedilo velja za EGP) (UL L 162, 30.4.2004, p.62)

spremenjena z:









▼B

►M1 UREDBA KOMISIJE (ES) št. 878/2004

z dne 29. aprila 2004

o uvedbi prehodnih ukrepov v skladu z Uredbo (ES) št. 1774/2002 Evropskega parlamenta in Sveta za nekatere živalske stranske proizvode, opredeljene kot snovi kategorije 1 in 2 ◄

(Besedilo velja za EGP)







KOMISIJA EVROPSKIH SKUPNOSTI JE – ob upoštevanju Pogodbe o ustanovitvi Evropske skupnosti, ob upoštevanju Uredbe Evropskega parlamenta in Sveta (ES) št. 1774/2002 z dne 3. oktobra 2002 o določitvi zdravstvenih pravil za živalske stranske proizvode, ki niso namenjeni prehrani ljudi ( 1 ), in zlasti členov 4(4), 5(4), 16(3) in 32(1) Uredbe, ob upoštevanju naslednjega: (1) V skladu z Uredbo (ES) št. 999/2001 Evropskega parlamenta in Sveta z dne 22. maja 2001 o predpisih za preprečevanje, nadzor in izkoreninjenje nekaterih transmisivnih spongiformnih encefalopatij (TSE) ( 2 ), se snovi s specifičnim tveganjem, namenjene prehrani, krmi ali gnojilom, ne smejo uvažati v Skupnost. (2) Vendar pa se snovi kategorije 1, ki lahko vsebujejo snovi s specifičnim tveganjem, uvozijo v Skupnost ali izvozijo iz nje v skladu s pravili, določenimi v Uredbi (ES) št. 1774/2002 ali uvedenimi po postopku iz člena 33(2) Uredbe. (3) Uredba Komisije (ES) št. 812/2003 z dne 12. maja 2003 o prehodnih ukrepih v skladu z Uredbo (ES) št. 1774/2002 Evropskega parlamenta in Sveta glede uvoza in tranzita posebnih proizvodov iz tretjih držav ( 3 ) določa začasno odstopanje do 30. aprila 2004 od prepovedi uvoza nekaterih živalskih stranskih proizvodov iz tretjih držav, kot je določeno v Uredbi (ES) št. 1774/2002. (4) Nekatera podjetja in trgovinski partnerji so izrazili zaskrbljenost zaradi prepovedi živalskih stranskih proizvodov, namenjenih tehnični uporabi, izven prehranske verige. (5) Komisija je zahtevala znanstveno mnenje o kvantitativni presoji preostalih tveganj glede bovine spongiroformne encefalopatije (BSE) v številnih proizvodih govejega izvora kot so želatina in loj, ki bo po pričakovanju podano v bližnji prihodnosti. Namerava pa tudi zahtevati še dodatno posebno mnenje. (6) Dokler tako mnenje ni podano, pa je treba predvideti prehodne ukrepe, ki omogočajo nadaljevanje dajanja v promet, izvoz, uvoz in tranzit nekaterih izdelkov, uvrščenih kot snovi kategorije 1 in 2 v skladu z Uredbo (ES) št. 1774/2002, namenjenih izključno tehnični uporabi. (7) Temu primerno je treba sprejeti prehodne ukrepe, da se omogoči tehnična uporaba nekaterih strogo opredeljenih snovi kategorije 1 in 2. Za posebne uporabe takih snovi, namenjenih tehnični uporabi, morajo veljati strogi usmerjevalni in nadzorni ukrepi, da se še bolj zmanjša tveganje zlorabe v prehranski verigi in nenamerna uporaba v drugih tehničnih proizvodih kot so gnojila in izboljševalci prsti, kozmetika, zdravila in medicinski pripomočki. (8) Če se uporabi živalskih stranskih proizvodov kategorije 1 in 2 ne da izogniti pri proizvodnji zdravil, lahko pristojni organ na podlagi ustrezne ocene tveganja za vsak primer posebej v skladu z odgovarjajočo zakonodajo Skupnosti dovoli odstopanje od določb Uredbe. (9) Glede dajanja v promet in izvoza živalskih stranskih proizvodov, namenjenih tehnični uporabi in proizvedenih v Skupnosti, bi morali na splošno zadostovati pravila iz Uredbe (ES) št. 1774/2002, ob upoštevanju dopolnitve pravil glede zbiranja in transporta, da se zagotovi doseganje strogih ciljev usmerjanja, identifikacije in nadzora; glede pošiljk za uvoz ali v tranzitu pa je treba izpolniti dodatne zahteve certificiranja in usmerjanja. (10) Države članice bi morale izvajati dodatne ureditve preverjanja kot so potrebne za izvajanje te Uredbe in predvsem za izognitev tveganja zlorabe in bi morale sodelovati v ta namen; ustrezno bi morale obveščati Komisijo in druge države članice in sprejeti vse potrebne ukrepe v smislu odgovarjajoče zakonodaje Skupnosti v primeru kršitve. (11) Da bi se izognili motnjam v trgovini, je treba določiti ustrezno obdobje za nadaljnje sprejemanje uvoženih živalskih stranskih proizvodov, ki prihajajo na mejne kontrolne točke po 1. maju 2004 in ki so jim morda še priloženi stari vzorci zdravstvenih spričeval. (12) Ukrepi, predvideni s to uredbo, so v skladu z mnenjem Stalnega odbora za prehransko verigo in zdravstveno varstvo živali – ob upoštevanju naslednjega: SPREJELA NASLEDNJO UREDBO:







▼M1

Člen 1

Področje uporabe

1. Ta uredba se uporablja za naslednje živalske stranske proizvode, opredeljene kot snovi kategorije 1 ali kategorije 2 v Uredbi (ES) št. 1774/2002 in namenjene izključno tehnični uporabi:

(a) kože, pridobljene od živali, ki so bile obdelane s snovmi, ki so prepovedane v skladu z Direktivo Sveta 96/22/ES ( 4 ).

(b) topljene maščobe, pridobljene iz snovi kategorije 1, proizvedene z uporabo metode 1, kot je navedeno v poglavju III Priloge V k Uredbi (ES) št. 1774/2002, ki so v primeru topljenih maščob prežvekovalcev prečiščene tako, da najvišja raven vseh preostalih netopnih nečistoč ne presega 0,15 % teže, in da derivati pridobljenih maščob ustrezajo vsaj standardom iz poglavja III Priloge VI k Uredbi (ES) št. 1774/2002;

(c) črevesje prežvekovalcev (z vsebino ali brez nje); in

(d) kosti in kostni proizvodi, ki vsebujejo hrbtenico in lobanjo, ter goveji rogovi, ki so bili odstranjeni iz lobanje z metodo, ki pušča lobanjsko votlino nedotaknjeno.

Vendar pa se ta uredba ne uporablja za živalske stranske proizvode, pridobljene iz živali, navedenih v členu 4(1)(a)(i) in (ii) Uredbe (ES) št. 1774/2002.

2. Ta uredba se uporablja za naslednje živalske stranske proizvode, v Uredbi (ES) št. 1774/2002 opredeljene kot snovi kategorije 2 v skladu s členom 5(1)(g) navedene uredbe, ki so namenjene za krmo živali, razen rejnih živali, za krmo kožuharjev ali za tehnične uporabe vključno z ribiškimi vabami:

(a) zemeljski nevretenčarji, razen patogenih vrst za živali ali ljudi, vključno s kakršnimi koli oblikami preobrazbe, kot so ličinke;

(b) vodne živali, razen morskih sesalcev, če ne izvirajo iz ribogojstva;

(c) živali iz ribogojstva, vzrejene za ribiško vabo, pod pogojem, da se vabe ne uporabljajo v ribogojstvu brez predhodne predelave;

(d) živali, ki spadajo v živalski vrsti Rodentia in Lagomorpha, vključno z živalmi, gojenimi kot rejne živali za proizvodnjo proizvodov živalskega izvora; in

(e) proizvodi, pridobljeni iz živali ali ki jih proizvajajo živali, navedene v (a) do (d), kot so ribja jajčeca, razen moke, pridobljene iz živali, navedenih v (d).

▼M1

Člen 1a

Odstopanje glede trgovinskih dokumentov in zdravstvenih spričeval

Z odstopanjem od točke 1 poglavja III Priloge II k Uredbi (ES) št. 1774/2002 lahko trgovci na drobno končnim uporabnikom, razen proizvajalcem, dobavljajo živalske stranske proizvode iz člena 1(2) te uredbe brez spremnega trgovskega dokumenta pri prevozu ali brez zdravstvenega spričevala, če ga zahteva Uredba (ES) št. 1774/2002.

▼B

Člen 2

Odstopanje glede dajanja v promet in izvoza živalskih stranskih proizvodov

Z odstopanjem od člena 20(1) Uredbe (ES) št. 1774/2002 lahko države članice dovolijo dajanje v promet in izvoz živalskih stranskih proizvodov iz člena 1 te Uredbe („živalski stranski proizvodi“).

Vendar pa se odstopanje, predvideno v prvem pododstavku, ne uporablja za izvoz živalskih stranskih proizvodov iz ►M1 točki (c) in (d) člena 1(1) ◄ te uredbe.

Člen 3

Odstopanje glede uvoza in tranzita živalskih stranskih proizvodov

Z odstopanjem od člena 29(1) Uredbe (ES) št. 1774/2002 lahko države članice dovolijo uvoz in tranzit živalskih stranskih proizvodov.

Za uvožene živalske stranske proizvode se zahteva tudi nalepka, podobna tisti iz ►M1 odstavek 1 ali 2, kot je ustrezno, člena 5 ◄ te uredbe.

Člen 4

Pogoji dajanja v promet, izvoza in uvoza živalskih stranskih proizvodov

1. Dajanje v promet ali izvoz živalskih stranskih proizvodov se izvaja na način, ki ne predstavlja tveganja v zvezi z zdravstvenim varstvom živali in javnozdravstvenim varstvom in okoljem.

2. Uvoz živalskih stranskih proizvodov je zavezan zahtevam izdajanja zdravstvenih spričeval v skladu z nacionalno zakonodajo.

▼M1

Glede živalskih stranskih proizvodov iz člena 1(1) se uvožene pošiljke in pošiljke v tranzitu usmerijo v skladu s postopkom spremljanja, ki je določen v členu 8(4) Direktive Sveta 97/78/ES ( 5 ).

Člen 5

Označevanje, dobava, vodenje evidenc in zahteve glede obdelave

1. Poleg zahtev za identifikacijo, določenih v poglavju I Priloge II k Uredbi (ES) št. 1774/2002, mora biti vsa embalaža živalskih stranskih proizvodov iz člena 1(1) te uredbe opremljena z oznako „PREPOVEDANA UPORABA V ŽIVILIH, KRMI, GNOJILIH, KOZMETIKI, ZDRAVILIH IN MEDICINSKIH PRIPOMOČKIH“.

Vendar pa se lahko v primeru živalskih stranskih proizvodov, namenjenih zdravilom v skladu z zakonodajo Skupnosti uporabi drugačna oznaka: „NAMENJENO SAMO ZA UPORABO V ZDRAVILIH“.

2. Vsa embalaža živalskih stranskih proizvodov iz člena 1(2) mora biti opremljena z oznako: „NI ZA PREHRANO LJUDI“, razen če se pošiljajo v embalaži, pripravljeni za prodajo, na kateri je navedeno, da se vsebina uporablja samo za hranjenje hišnih živali ali za ribiško vabo.

3. Živalski stranski proizvodi iz člena 1 te uredbe se dobavijo tehničnemu obratu, namenjenemu uporabi takih snovi, in je bil odobren v skladu s členom 18(1) Uredbe (ES) št. 1774/2002.

Živalski stranski proizvodi iz člena 1(2) se lahko dobavijo tudi:

(a) vmesnemu obratu, odobrenemu v skladu s členom 10(1) Uredbe (ES) št. 1774/2002;

(b) skladiščnemu obratu, odobrenemu v skladu s členom 11(1) Uredbe (ES) št. 1774/2002;

(c) obratu za proizvodnjo hrane za hišne živali, odobrenemu v skladu s členom 18(1) Uredbe (ES) št. 1774/2002;

(d) gospodarstvu ali obratu, ki goji živali v skladu z zahtevami iz člena 23(2)(c) Uredbe (ES) št. 1774/2002;

(e) kraju proizvodnje ali proizvodnemu obratu, kot je ustrezno, za: (i) kozmetične izdelke v skladu z Direktivo Sveta 76/768/EGS z dne 27. julija 1976 o približevanju zakonodaje držav članic v zvezi s kozmetičnimi izdelki ( 6 ); (ii) zdravila za uporabo v veterinarski medicini v skladu z Direktivo 2001/82/ES Evropskega parlamenta in Sveta z dne 6. novembra 2001 o zakoniku Skupnosti o zdravilih za uporabo v veterinarski medicini ( 7 ); (iii) zdravila za uporabo v veterinarski medicini v skladu z Direktivo 2001/83/ES Evropskega parlamenta in Sveta z dne 6. novembra 2001 o zakoniku Skupnosti o zdravilih za uporabo v humani medicini ( 8 ); (iv) medicinske pripomočke v skladu z Direktivo Sveta 93/42/EGS z dne 14. junija 1993 o medicinskih pripomočkih ( 9 ); ali (v) naprave za diagnostiko in vitro v skladu z Direktivo 98/79/ES Evropskega parlamenta in Sveta z dne 27. oktobra 1998 o in vitro diagnostičnih medicinskih pripomočkih ( 10 ); ali

(f) neposredno za prodajo na drobno, če se živalski stranski proizvodi: (i) pošiljajo v embalaži, pripravljeni za prodajo, na kateri je oznaka z jasno navedbo, da je vsebina namenjena samo za: — hranjenje hišnih živali; ali ribiško vabo; (ii) sušijo z obdelavo, ki zagotavlja zadovoljivo uničenje patogenih organizmov, vključno s salmonelo; ali (iii) v primeru živalskih stranskih proizvodov iz člena 1(2)(b), (c), ter glede vrste Rodentia, (d) globoko zamrznjenih.

Brez poseganja v Uredbo Komisije (ES) št. 811/2003 z dne 12. maja 2003 o izvedbi Uredbe (ES) št. 1774/2002 Evropskega parlamenta in Sveta glede prepovedi recikliranja znotraj iste živalske vrste za ribe, zakopavanja in sežiganja živalskih stranskih proizvodov in nekaterih prehodnih ukrepov ( 11 ) se lahko živalske stranske proizvode iz člena 1(2)(b) te uredbe dobavlja za uporabo kot sestavine krme gospodarstvu ali obratu, ki goji vodne živali.

4. Lastnik, upravljavec ali predstavnik obratov, posestev ali gospodarstev iz odstavka 3 tega člena:

(a) vodi evidenco v skladu s členom 9 Uredbe (ES) št. 1774/2002;

(b) zagotovi, da se živalski stranski proizvodi, če je to primerno, obdelajo na tak način, da lahko pristojni organ oceni, da pridobljena snov ne pomeni tveganja za zdravje živali ali ljudi;

(c) nadaljnje pošiljanje ali uporabo živalskih stranskih proizvodov, izključno za namene, ki jih odobrijo pristojni organi.

▼B

Člen 6

Nadzor

1. Glede uvoženih pošiljk ali pošiljk v tranzitu pristojni organ v rednih presledkih opravlja dokumentacijski pregled in najmanj dvakrat letno na usmerjevalni verigi od mejnih kontrolnih točk prvega vstopa do odobrenega tehničnega obrata v primeru uvoza, in do mejne kontrolne točke izstopa v primeru tranzita, zaradi usklajevanja količin uvoženih, uporabljenih in odstranjenih živalskih stranskih proizvodov, da se zagotovi skladnost s to uredbo in z Uredbo (ES) št. 1774/2002.

Za pošiljke v tranzitu pristojni organi, odgovorni za mejno kontrolno točko prvega vstopa in izstopa sodelujejo kot je potrebno za zagotovitev učinkovite sledljivosti in pregledov. Pristojni organi sodelujejo tudi pri svojem nadzoru, da bi zagotovili usklajenosti količin, uvoženih v eno državo članico in porabljenih v drugi, količin, izvoženih iz ene države članice, vendar proizvedenih v drugi državi članici, ter količin v tranzitu ven in noter.

2. Glede pošiljk za dajanje v promet v Skupnosti ali za izvoz pristojni organi izvajajo preglede, predvidene v Uredbi (ES) št. 1774/2002, predvsem v členih 7 in 8 Uredbe, z istimi cilji preverjanja usklajenosti količin in skladnosti.

Člen 7

Podatki, ki jih predložijo države članice

Države članice nemudoma obvestijo Komisijo in druge države članice v okviru Stalnega odbora za prehransko verigo in zdravstveno varstvo živali o:

(a) uporabi odstopanja iz členov 2 in 3; in

(b) ureditvi nadzora, predvidenega v členu 6 za zagotovitev, da se zadevni živalski stranski proizvodi uporabljajo samo za namene, odobrene v skladu s členom ►M1 člen 5(3) ◄ .

Člen 8

Ukrepi, ki jih je treba izvajati v primeru neskladja s to uredbo

Pristojni organ v primeru kakršnegakoli neskladja takoj ustrezno ukrepa.

Člen 9

Začetek veljavnosti in uporaba

1. Ta uredba začne veljati na dan objave v Uradnem listu Evropske unije.

2. Uporablja se od 1. maja 2004.

3. Vendar pa se spričevala, pripravljena v obliki iz Uredbe Komisije (ES) št. 812/2003, lahko uporabljajo do 15. junija 2004.

4. Države članice do 15. avgusta 2004 dovolijo uvoz pošiljk, ki so zapustile tretjo državo pred 15. junijem 2004 in ki so jim morda še priložena spričevala iz točke 3 zgoraj.

Ta uredba je v celoti zavezujoča in se neposredno uporablja v vseh državah članicah.